68 T. THORELL 



Exempla feminea quinque adulta, quae hujus speciei lustravi, 

 ex ins. Borneo sunt, partim a Doria et Beccar! ad Sarawak ca- 

 pta, partim ex Mus. Zool. Holm, mecum communicata (horum 

 unum siccatum est) ; praeterea feminam nondum adultam vidi, 

 ad Sungei bulu Sumatrae a Beccari inventam. Van Hasselt 

 complures feminas in Sumatra (ad Supajang, Bedar Alam, 

 Klumpang^ Padang, Fort de Kock) collectas vidit. In Java se- 

 cundum Vauthier, C. L. Koch, Doleschall, Butler aliique vitam 

 degit haec species, in Malacca secundum Simon Q); etiam in 

 ins. Taprobane capta est, secundum Butler, loc. cit. 



Gasteracantha Beccarli, Van Hass., ex Boven Rawas Sumatrae, 

 potius feminam juvenem P. arciiatae quam P. Beccarli (Thor.) 

 crediderim, quum haec adhuc modo in ins. Celebes inventa fuit. 

 Sed fortasse propriae est speciei. 



11. P. Beccarli (Thor.). 



Syn.: 1877. Gasteracantha Beccarli, Thor., Studi, cet. , I. Ragni di Selebes, loc 



cit., p. 347 (7). 



Habitat in Celebes, ad Kandari inventa. — De Gasteracantha 

 Beccarli, Van Hass., vid. speciem priorem, P. arcuatam (Fabr.). 



12. P. clavatrix, Walck. 



Syn.: 1841. Flectana clavatrix, Walck., H. N. d. Ins. Apt., II, p. 186. 



1877. Gasteracantha clavatrix, Thor., Studi, cet., I, Ragni di Selebes , loc. 



cit., p. 350 (10). 



Haec species quoque adhuc modo in Celebes (Menado, Kan- 

 dari) capta fuit. 



13. P. Blackwallii (Keys.), cephalothorace nigro, albicanti-piloso, 

 summo partis cephalicae impresso sed non in tuhercula duo di- 

 slincta elevato; mandibulis nigris, versus opicem intus ample et 

 fortiter impressis ; sternum granulosum, nigrum, apice postico, tu- 

 heì'culis utrinque duabus marginalibus et plerumque vitla margi- 

 nali transversa antica flavis vel luteis; pedibus sordide vel nigri- 



(1) Hist. Nat. d. Araignées, p. 287. 



